open-index/open-wikipedia-markdown huggingface dataset:
Άγιος Νικόλαος Διστόμου

Ο οικισμός **Άγιος Νικόλαος Διστόμου** βρίσκεται στον Νομό Βοιωτίας και είναι οικισμός του Δήμου Διστόμου - Αράχοβας - Αντίκυρας. Βρίσκεται στις ακτές του Κορινθιακού κόλπου, δυτικά του Διστόμου και είναι κομμάτι της Παραλίας Διστόμου. 

Ονομάστηκε έτσι από την Διστομίτικη παλαιά εκκλησία του Αγίου Νικολάου που υπήρχε εκεί πολλά χρόνια πριν.

## Ιστορικά στοιχεία
Επεκτάθηκε από την γαλλική εταιρεία "Πεσινέ" (Pechiney) για την περαιτέρω στέγαση των εργαζομένων και της διοίκησης του εργοστασίου. Η έκταση του οικισμού ανέρχεται σε 70 στρέμματα και σήμερα ανήκει ένα τμήμα του στην εταιρεία Αλουμίνιον της Ελλάδος. Από το 2005, η εταιρεία ανήκει στον όμιλο Μυτιληναίου.
Αναγνωρίστηκε επίσημα το 1971 και αποτέλεσε οικισμό του τότε Δήμου Διστόμου

## Δημογραφικά στοιχεία

## Παραπομπές


Κατηγορία:Χωριά της περιφερειακής ενότητας Βοιωτίας
192 Ναυσικά

Η **Ναυσικά (Nausikaa)** είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,13. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά του από τη Ναυσικά, την κόρη του βασιλιά των Φαιάκων στην *[[Οδύσσεια]]*.

Επιπροσθήσεις αστέρων από τη Ναυσικά έχουν σημειωθεί στις 27 Ιανουαρίου 1998 και στις 9 Απριλίου 1999. Με βάση την καμπύλη φωτός της Ναυσικάς προτάθηκε το 1985 η ύπαρξη ενός δορυφόρου της, που ωστόσο δεν επιβεβαιώθηκε ποτέ.

## Φυσικά χαρακτηριστικά
Η μέση διάμετρος της Ναυσικάς εκτιμάται σε 103,26 ως 107 χλμ., ενώ η καμπύλη φωτός της υποδεικνύει ένα ακανόνιστο αλλά όχι πολύ επίμηκες σχήμα. Ο φασματικός της τύπος είναι **S** (λιθώδης). Το άλβεδό της είναι 0,233. Η Ναυσικά περιστρέφεται γύρω από τον εαυτό της κάθε 13 ώρες και 37 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ναυσικα
193 Αμβροσία

Η **Αμβροσία (Ambrosia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,68. Ανακαλύφθηκε το 1879 από τον Ζερόμ Κοτζιά, που παρατηρούσε από τη Μασσαλία, και πήρε το όνομά της από την τροφή (''βρώση'') των θεών στην ελληνική μυθολογία.

## Φυσικά χαρακτηριστικά
Η μέση διάμετρος της Αμβροσίας υπολογίσθηκε σε 48,7 χλμ. Το άλβεδό της είναι 0,10. Η Αμβροσία περιστρέφεται γύρω από τον εαυτό της μία φορά κάθε 6 ώρες και 35 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αμβροσια
194 Πρόκνη

Η **Πρόκνη (Prokne)** είναι πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,68. Ανακαλύφθηκε το 1879 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από την ομώνυμη πριγκίπισσα που έσφαξε τον γιο της και μεταμορφώθηκε σε αηδόνι στην ελληνική μυθολογία.

Δύο επιπροσθήσεις αστέρων από την Πρόκνη έχουν παρατηρηθεί: το 1984 από την Ιταλία και το 1999 από την Αϊόβα των ΗΠΑ.

## Φυσικά χαρακτηριστικά
Η μέση διάμετρος της Πρόκνης υπολογίσθηκε σε αρχικώς σε 174 και σύμφωνα με τους τελευταίους υπολογισμούς σε 168,42 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,053. Η Πρόκνη περιστρέφεται γύρω από τον εαυτό της μία φορά κάθε 15 ώρες και 40 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Προκνη
Προσήλιο Βοιωτίας

Το **Προσήλιο** είναι χωριό του ομώνυμου δημοτικού διαμερίσματος του Δήμου Λεβαδέων στον Νομό Βοιωτίας, κτισμένο στους πρόποδες του όρους Ακόντιο. Το πρώην όνομα του ήταν *Βελής*  από την περίοδο της Τουρκοκρατίας, που αποτελούσε τσιφλίκι του Βελή γιου του Αλή Πασά και μετονομάστηκε Προσήλιο στις 23/7/1953. Το χωριό πιστεύεται ότι δημιουργήθηκε στις αρχές του 18ου αιώνα. Το νεότερο όνομα του προήλθε όπως φαίνεται από Ηπειρώτες που προήλθαν από το Προσήλιο Ηπείρου, κυρίως για να δουλέψουν στην κατασκευή κτισμάτων για τον τότε Οργανισμό Κωπαίδας.

Ο πληθυσμός του, σύμφωνα με την απογραφή του 2011, είναι 33 κάτοικοι. Το χωριό έχει πανηγύρι ανήμερα των Αγίων Ταξιαρχών στις 8 Νοεμβρίου.

Το Προσήλιο στο διάστημα 1912-1945 ανήκε διοικητικά στην κοινότητα Ρωμαίικου. Στο διάστημα 1945-1998 αποτέλεσε έδρα ξεχωριστής κοινότητας. Στη συνέχεια εντάχθηκε στον Δήμο Χαιρώνειας και, από το 2011, στον Δήμο Λεβαδέων.

## Αξιοθέατα
Όπως και σε πολλές παροικίες Ηπειρωτών παρατηρείται σημαντική χρήση της πέτρας. Αξιοθέατα αποτελούν
* Τα παλιά πέτρινα αρχοντικά σπίτια 
* Η μεγάλη παλαιά κεντρική εκκλησία του χωριού
* Το πέτρινο δημοτικό σχολείο
* Το πέτρινο πηγάδι με μεγάλες πέτρινες γούρνες. Τα παραπάνω έχουν κτιστεί από Ηπειρώτες τεχνίτες. Οι ντόπιοι δεν έχουν φτιάξει το παραμικρό.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Λεβαδέων
Προφήτης Ηλίας Βοιωτίας

Ο **Προφήτης Ηλίας ** είναι χωριό του Δήμου Λεβαδέων στη βόρεια Βοιωτία.

## Γενικά στοιχεία
Ο Προφήτης Ηλίας βρίσκεται στην πλαγιά ενός μεγάλου λόφου (χωματοβούνι του Αϊ–Λιά), στα σύνορα με τη Φθιώτιδα (τέως επαρχία Λοκρίδος), ενώ παλαιότερα ανήκε στον Δήμο Ελάτειας. Πολύ κοντά στο χωριό βρίσκεται το εξωκλήσι της Αγίας Παρασκευής, το οποίο σύμφωνα με την παράδοση κτίστηκε από βοσκό που βρήκε την εικόνα της αγίας κάτω από μία πέτρα, δίπλα στο ποτάμι Κινέτα που πηγάζει από το βουνό. Στην κορυφή του λόφου είναι το εκκλησάκι του Προφήτη Ηλία, στο οποίο οφείλεται η ονομασία του χωρίου. Κοντά στο χωριό αναφέρονται κατά τον 15ο έως τον 18ο αιώνα δυο ή τρεις οικισμοί, οι οποίοι πλήρωναν τους φόρους στην Οθωμανική Αυτοκρατορία.

## Ονομασία
Το χωριό αναφερόταν παλαιότερα σε έγγραφα της Τουρκοκρατίας και σε συγγράμματα ξένων περιηγητών ως *Μιραλί* και *Μώραλη*. Η ονομασία αυτή, κατά την τοπική παράδοση, οφείλεται σε κάποιον τοπικό Τούρκο αξιωματούχο και κτηματία με το όνομα Ομέρ Αλής.

Το χωριό μετονομάστηκε και επίσημα σε Προφήτη Ηλία στις 11/9/1928.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Λεβαδέων
Νότια Αυστραλία

Η **Νότια Αυστραλία** () είναι μία από τις πολιτείες της Κοινοπολιτείας της Αυστραλίας. Συνορεύει με τη Βόρεια Επικράτεια στα βόρεια, με το Κουίνσλαντ στα βορειοανατολικά, με τη Βικτώρια και τη Νέα Νότια Ουαλία στα ανατολικά, με τη Δυτική Αυστραλία στα δυτικά και βρέχεται από τον Νότιο ωκεανό στα νότια. Έχει έκταση 984.321 τ.χλμ. και πληθυσμό 1.891.700 κατοίκους (εκτίμηση 31-12-2024). Η πρωτεύουσα Αδελαΐδα συγκεντρώνει το 77,7% των κατοίκων της πολιτείας, 1.469.163 κατοίκους (εκτίμηση 30-06-2024). Καμία άλλη πόλη της Νότιας Αυστραλίας δε ξεπερνάει τους 25.000 κατοίκους σε πληθυσμό. Υπάρχουν 5 πανεπιστήμια (3 κρατικά, 2 ιδιωτικά). Η πολιτεία παράγει κρέας, μαλλί, κρασί, σιτηρά, δέρμα, μέταλλα, μηχανές και βιομηχανικά προϊόντα, όπως και πετρελαιοειδή.
Η Νότια Αυστραλία έχει πολίτευμα Συνταγματική Μοναρχία, με ανώτατο άρχοντα τον εκάστοτε Μονάρχη της Μεγάλης Βρετανίας (από το 2022 ο Κάρολος Γ΄) και κυβερνάται από το Κοινοβούλιο της, τον πολιτειακό πρωθυπουργό της (από τις 21 Μαρτίου 2022 ο Πίτερ Μαλινάουσκας, Εργατικός) και τον Κυβερνήτη της, που αντιπροσωπεύει τη Μοναρχία (από τις 7 Οκτωβρίου του 2021 η Φράνσις Άνταμσον).
H Άνω Βουλή είναι το Νομοθετικό Συμβούλιο (τελευταία εκλογή: 19 Μαρτίου 2022) και η Κάτω Βουλή είναι ο Οίκος της Συνέλευσης (τελευταία εκλογή: 19 Μαρτίου 2022). 

## Τελευταία εκλογή (2022)

## Παραπομπές


## Εξωτερικοί σύνδεσμοι
*
Balkanatolia

Οι **Balkanatolia** είναι ελληνικό μουσικό συγκρότημα που ιδρύθηκε το 1995 στην Κομοτηνή. Αρχικά, αποτελούνταν από τρία μέλη και είχε το όνομα Deishim. Από το 1996 μέχρι το 2001 συνεργάστηκαν με τον Θανάση Γκαϊφύλλια δίνοντας συναυλίες στην Ελλάδα και στην Τουρκία. Κατά την διάρκεια της συνεργασίας με τον Γκαϊφύλλια κυκλοφόρησαν το δίγλωσσο (ελληνικά-τουρκικά) CD single *Το τραγούδι της Τιμής*. Ο Χαλήλ Μουσταφά και ο βιολιστής Μεχμέτ Μουσταφά το καλοκαίρι του 2004 συμμετείχαν στο αφιέρωμα Μεσογειακής παραδοσιακής μουσικής *Μεσόγειος* όπου διοργάνωσε ο Γιώργος Νταλάρας όπου και ηχογραφήθηκε στο Ωδείο Ηρώδου του Αττικού και ο ομότιτλος δίσκος. Η σύνθεση του συγκροτήματος απαρτίζεται κυρίως από ελληνόφωνους και τουρκόφωνους μουσικούς από την περιοχή της Ροδόπης.

## Μουσική

Η ονομασία του συγκροτήματος περιγράφει την περιοχή όπου έχει έδρα το συγκρότημα (Κομοτηνή-Θράκη-Βαλκάνια-Ανατολή) αλλά και το είδος μουσικής που παίζει: βαλκανική, ανατολίτικη (παραδοσιακή τουρκική) και ελληνική (έντεχνη) μουσική.

## Μέλη

* Χαλήλ Μουσταφά (Halil Mustafa) - Σάζι, ούτι, τζιουμπούς, φυσαρμόνικα και τραγούδι
* Δημήτρης Μπρέντας - Καβάλι, κλαρίνο, γκάϊντα
* Οζκάν Ρούσεν (Özkan Ruşen) - Ηλ. Μπάσο, Κιθάρα
* Αλέξανδρος Πισκιούλης - Κιθάρα, Τραγούδι
* Βεϊσέλ Αχμέτ (Veysel Ahmet)- Καχόν, Μπεντίρ, τουμπερλέκι, ντράμς
* Δημήτρης Σαρλάνης - Ηλεκτρική Κιθάρα
* Μεχμέτ Μουσταφά (Mehmet Mustafa) - Βιολί
* Ισμαήλ Αχμέτ (İsmail Ahmet) - στάμνα, μπεντίρ, τραγούδι

**Συνεργαζόμενοι μουσικοί**
* Γιώργος Κελίδης - Κρουστά
* Νίκος Βερβερίδης - Μπουζούκι

## Παραπομπές


## Εξωτερικοί σύνδεσμοι

* Επίσημη ιστοσελίδα
* Balkanatolia στο Myspace
* Balkanatolia στο Facebook

Κατηγορία:Έθνικ μουσικά συγκροτήματα
Κατηγορία:Ελληνικά μουσικά συγκροτήματα
Αυτοκινητόδρομος Α3 (Κροατία)

thumb|Το σήμα του Αυτοκινητοδρόμου 3.
Ο **αυτοκινητόδρομος Α3** () είναι ένας κύριος αυτοκινητόδρομος της Κροατίας με μήκος 306,5 χλμ. Ο αυτοκινητόδρομος ενώνει το Ζάγκρεμπ, την πρωτεύουσα της χώρας, με την περιοχή της Σλαβονίας και μια σειρά πόλεων κατά μήκος του ποταμού Σάβου. Είναι ένας κομβικός διάδρομος από το ανατολικό προς το δυτικό τμήμα της χώρας και αποτελεί τμήμα του Πανευρωπαϊκός διάδρομος X!Πανευρωπαϊκού διαδρόμου X, χρησιμεύοντας για τις μεταφορές ανάμεσα στα Βαλκάνια και την Ευρωπαϊκή Ένωση. Πέρα από το Ζάγκρεμπ, όπου ο A3 αποτελεί σημαντικό κομμάτι της παράκαμψης του Ζάγκρεμπ, ο αυτοκινητόδρομος διέρχεται από αρκετές σημαντικές πόλεις της Κροατίας. 

Ο αυτοκινητόδρομος αποτελείται από δύο λωρίδες κυκλοφορίας και μία λωρίδα εκτάκτου ανάγκης σε κάθε κατεύθυνση με διαχωριστικό στη μέση του. Όλες οι διασταυρώσεις του Α3 είναι ανισόπεδες και ο αυτοκινητόδρομος αποτελείται από αρκετούς κόμβους μορφής τριφυλλιού και πεταλούδας στις διασταυρώσεις του με τέσσερεις άλλους αυτοκινητόδρομους, τους Α1, Α2,  Α4 και Α5. Κατά μήκος του δρόμου υπάρχουν αρκετές γέφυρες και οχετοί αλλά όχι τούνελ μιας και διέρχεται από πεδιάδες. Η γέφυρα του ποταμού Σάβου είναι η σημαντικότερη κατασκευή στον Α3. Υπάρχουν 21 έξοδοι και 18 πάρκινγκ στον δρόμο. Σε μεγάλο τμήμα του δρόμου λειτουργούν διόδια με χιλιομετρική χρέωση ενώ σε ένα μικρότερο τμήμα του λειτουργούν διόδια με χρέωση ανά διέλευση. Τον Α3 διαχειρίζεται η εταιρεία Hrvatske autoceste (Χρβάτσκε άουτοτσέστε).

Η κατασκευή του αυτοκινητόδρομου ξεκίνησε το 1977 με την παράκαμψη του Ζάγκρεμπ, και συνεχίστηκε τη δεκαετία του '80 με τη διεύρυνση του αυτοκινητόδρομου δύο λωρίδων που προϋπήρχε ανάμεσα στο Ζάγκρεμπ και το Βελιγράδι. Η κατασκευή διεκόπη τη δεκαετία του '90 λόγω του πολέμου της Κροατίας και ξαναξεκίνησε το 1996. Η κατατασκευή του συνόλου της διαδρομής ολοκληρώθηκε το 2006. Αργότερα κατασκευάστηκαν νέες έξοδοι και πάρκινγκ. Το κόστος κατασκευής υπολογίζεται πως ήταν γύρω στα 7 δισεκατομμύρια κούνα (περίπου €986 εκατομμύρια). 

## Παραπομπές


3
Επικράτεια Αυστραλιανής Πρωτεύουσας

Η **Επικράτεια Αυστραλιανής Πρωτεύουσας** (, ACT) είναι το διοικητικό διαμέρισμα στο οποίο βρίσκεται η πρωτεύουσα της Κοινοπολιτείας της Αυστραλίας, η Καμπέρα. Έχει έκταση 2.358 τ.χλμ. και πληθυσμό 481.700 κατοίκους (εκτίμηση 31-12-2024). Γύρω από την πρωτεύουσα βρίσκονται εκτάσεις όπου εκτρέφονται πρόβατα και βοοειδή και καλλιεργούνται αμπέλια και δημητριακά, όπως και μικρές πολίχνες και κοινότητες. Το διαμέρισμα διοικείται από το 17μελές νομοθετικό συμβούλιο, αλλά οι αποφάσεις του μπορεί να καταργηθούν από τον Γενικό Κυβερνήτη, αντιβασιλέα και αντιπρόσωπο της Βρετανικής Μοναρχίας στην Αυστραλία. Στην Καμπέρα υπάρχουν 140 σχολεία και αρκετά πανεπιστήμια. Από τις 11 Δεκεμβρίου 2014 επικεφαλής υπουργός είναι ο Άντριου Μπαρ.

## Εκλογές
### Τελευταίες εκλογές (2024)
Οι τελευταίες εκλογές για τη μονοθάλαμη Νομοθετική Συνέλευση διενεργήθηκαν στις 19 Οκτωβρίου 2024.
Το κεντροαριστερό Εργατικό Κόμμα, υπό την ηγεσία του επικεφαλής υπουργού Άντριου Μπαρ, που ήταν στην κυβέρνηση από τις εκλογές του 2001, και σε συμμαχία με τους προοδευτικούς Πράσινους από τις εκλογές του 2012, επεδίωκε να κερδίσει μια έβδομη διαδοχική θητεία. Αντιμετωπίστηκαν από το κεντροδεξιό Φιλελεύθερο Κόμμα, υπό την ηγεσία της Αρχηγού της Αντιπολίτευσης Ελίζαμπεθ Λι, καθώς και από διάφορα μικρά κόμματα και ανεξάρτητους υποψηφίους. Η Λι είναι η πρώτη Ασιάτισσα Αυστραλή ηγέτιδα μιας κρατικής ή εδαφικής αντιπολίτευσης.

### 2020

## Δείτε επίσης
*Αυστραλία
*Καμπέρα

## Παραπομπές


## Εξωτερικοί σύνδεσμοι

*

Κατηγορία:Πολιτείες της Αυστραλίας
Αγορά (εμπόριο)

Γενικά με τον όρο **αγορά** στην οικονομική επιστήμη χαρακτηρίζεται ένας θεωρητικός χώρος στον οποίο απαντάται η προσφορά και ζήτηση αγαθών ή παροχή υπηρεσιών, ή συγκεκριμένος χώρος που συγκεντρώνονται συναλλασόμενοι εμπορικά ή ακόμα και το σύνολο αυτών των συναλλασσομένων ή του είδους αυτών, κατά ακολουθούμενη πρακτική.

## Ανάλυση του όρου

Γενικά σήμερα ο όρος αγορά αποδίδεται με τη σημασία κάποιου χώρου όπου γίνονται αγοραπωλησίες αγαθών, π.χ. Δημοτική Αγορά Αθήνας, ή κατ΄ έκφραση «’’θα κατέβω στην αγορά’’». Στη σύγχρονη όμως Οικονομική και τα οικονομικά συστήματα η έννοια της αγοράς έχει μια ευρύτερη σημασία θεωρητικού χώρου όπου πραγματοποιούνται οι εμπορικές συναλλαγές.

Ο Αλφρέδος Μάρσαλ του οποίου το έργο «Αρχές της Οικονομικής» που εξέδωσε το 1890 και που αποτέλεσε διάσημη αυθεντική πηγή στους διάφορους οικονομολόγους βασίστηκε στον ορισμό που είχε δώσει ο Γάλλος οικονομολόγος Α. Κουρνό που πρώτος έδωσε την έννοια του θεωρητικού χώρου μέσα στον οποίο πωλητές και αγοραστές βρίσκονται σε ελεύθερη επικοινωνία καθώς και οι τιμές των ομοειδών αγαθών ταχύτερα και ευκολότερα τείνουν έτσι να εξισωθούν. 
Στον ορισμό, του Κουρνό, ο Μάρσαλ πρόσθεσε ότι: «όσο πλησιέστερα στο τέλειο βρίσκεται μία αγορά, τόσο ισχυρότερη καθίσταται η τάση, οι καταναλωτές ν΄ αποκτούν το ίδιο προϊόν, την ίδια χρονική στιγμή, σε οποιοδήποτε σημείο αυτής της αγοράς, στην ίδια τιμή».

Με αυτές τις θέσεις ορίσθηκε τελικά ο σημερινός όρος της αγοράς που κύριος συνδετικός κρίκος σε παράλληλες έννοιες αποτελεί η σχέση προσφορά και ζήτηση, εξ ου και η αναφορά της στον ορισμό.

## Διάκριση αγορών
Οι αγορές διακρίνονται κυρίως κατά τόπο δραστηριότητας, κατά μορφή ή τύπο δραστηριότητας και κατά είδος διακινούμενου αγαθού.
# Κατά τόπο δραστηριότητας οι αγορές διακρίνονται σε: "τοπικές", "εθνικές" και "διεθνείς ".
# Κατά τύπο ή μορφή, οι αγορές διακρίνονται σε: ελεύθερη αγορά, ή αγορά ελεύθερου συναγωνισμού, αγορά ευτελούς συναγωνισμού και αγορά άνευ συναγωνισμού, και
# Κατά διακινούμενα αγαθά, οι αγορές διακρίνονται σε: "αγορά πρωτογενών προϊόντων," "βιομηχανικών προϊόντων", "αγορά υπηρεσιών" (παροχής), (π.χ. μεταφορές), αγορά εργασίας κλπ.
# Κατά μια συμφωνία αγοράς: π.χ. αγορά ενός οικοπέδου δηλαδή το να πληρώνει κανείς για να αποκτήσει κάτι κλπ.

Ανεξάρτητα της παραπάνω γενικής διάκρισης υφίστανται στη πράξη και άλλες επιμέρους διακρίσεις π.χ. χρηματαγορά, ναυλαγορά, αγορά κεφαλαίου, χρηματιστηριακή, τραπεζική, χρυσού κ.α.π.

Κατηγορία:Εμπόριο
Κατηγορία:Ορολογία οικονομικών
Κατηγορία:Χρηματοπιστωτικές αγορές
Κατηγορία:Αγορά (οικονομικά)
Μπιαρμοσούχια

Τα **Μπιαρμοσούχια**, επίσης γνωστά ως **Εοτιτανοσούχια** και **Φθινοσούχια**, είναι μία υποτάξη πρωτόγονων θηριαψιδωτών που έζησε την Πέρμια περίοδο.

Ήταν μετρίου μεγέθους σαρκοφάγα και ο ενδιάμεσος κρίκος μεταξύ των σφενακοδοντίδων πελυκόσαυρων και των πιο εξελιχμένων θηριαψιδωτών.

## Χαρακτηριστικά

Το κρανίο των μπιαρμοσούχιων μοιάζει με αυτό των σφενακοδοντίδων, και διαφέρει μόνο στα μεγαλύτερα κροταφικά ανοίγματα, ελαφρώς προς τα πίσω ινιακό οστό, μειωμένος αριθμός δοντιών, μονοί μεγάλοι κυνόδοντες και στα πάνω και στα κάτω σαγόνια, τα οποία σε πιο ειδικευμένα Μπιαμοσούχια μοιάζουν με τους κυνοδόντες των γοργονοψίδων και άλλα χαρακτηριστικά (Carroll 1988 pp.370, Benton 2000 p.114). 

Αυτά τα συναψίδια μοιάζουν με τους σφενακοδοντίδες, αν και δεν έχουν το ιστίο, όπως αυτό του Διμετρόδοντα, αλλά οι ώμοι, η λεκάνη και τα πόδια δείχνουν ότι περπατούσε πιο όρθια. Τα πόδια είναι πιο συμμετρικά και κοιτούσαν συνέχεια μπροστά, και οι φάλαγκες των  δακτύλων των ποδιών μίκρηναν σε μέγεθος (Carroll 1988 pp.370-1).

## Παραπομπές
* Benton, M. J. (2000), *Vertebrate Paleontology*, 2nd Ed. Blackwell Science Ltd (2004) 3rd edition
* Carroll, R. L. (1988), *Vertebrate Paleontology and Evolution*, WH Freeman & Co.
* Hopson, J.A. και Barghusen, H.R. (1986), An analysis of therapsid relationships in N Hotton, III, PD MacLean, JJ Roth και EC Roth, *The Ecology and Biology of Mammal-like Reptiles*, Smithsonian Institution Press, pp. 83-106
* Ivakhnenko, M.F. 1999, Biarmosuches from the Ocher Faunal Assemblage of Eastern Europe, Paleontological Journal vol 33 no.3 pp. 289-296. abstract
* Sigogneau-Russell, D., 1989, "Theriodontia I - Phthinosuchia, Biarmosuchia, Eotitanosuchia, Gorgonopsia" Part 17 B I, *Encyclopedia of Paleoherpetology*, Gutsav Fischer Verlag, Stuttgart and New York,  

## Εξωτερικού σύνδεσμοι
*Therapsida: Biarmosuchia at Palaeos

Κατηγορία:Συναψιδωτά
Σφηνακοδοντίδες

Οι **Σφηνακοδοντίδες** είναι μία οικογένεια ανεπτυχμένων, σαρκοφάγων πελυκόσαυρων με μικρό έως μεγάλο μέγεθος που έζησε στην αρχή και το μέσο της πέρμιας περιόδου. Οι πρωτόγονες μορφές σφηνακοδοντίδων, όπως ο Απτόδους ήταν γενικά μικρά σε μέγεθος (60 cm έως 1 μέτρο), αλλά στο τελευταίο μέρος της αρχής του πέρμιου έγιναν σταδιακά μεγαλύτερα (3 μέτρα ή και μεγαλύτερα), για να γίνουν τα κορυφαία αρπακτικά του περιβάλλοντός τους. Απολιθώματά τους έχουν βρεθεί μόνο στην Ευρώπη και τη Βόρεια Αμερική.

## Χαρακτηριστικά
Το κρανίο είναι μακρύ, βαθύ και στενό, μία προσαρμογή για πιο δυνατούς μύες των σαγονιών. Τα μπροστινά δόντια είναι μεγάλα και μοιάζουν με στιλέτα, ενώ τα πλαϊνά δόντια είναι πολύ μικρότερα (εξού και το όνομα του γένους διμετρόδοντας).

Πολλά μεγάλα και εξελιγμένα μέλη των σφηνακοδοντίδων (ο *[[Κτενοσπόνδυλος]]*, ο *[[Σφηνακόδοντας]]*, ο *[[Σεκοδοντόσαυρος]]* και ο *[[Διμετρόδοντας]]*) ξεχωρίζουν από το ψηλό ιστίο στην πλάτη τους, που αποτελείται από επιμηκισμένους σπόνδυλους, και που όταν ζούσαν πρέπει να καλυπτόταν από δέρμα και αιμοφόρα αγγεία και λογικά λειτουργούσε σαν θερμορυθμιστική κατασκευή. Όμως το ιστίο δεν φαίνεται να είναι απαραίτητο για όλα αυτά τα ζώα, καθώς κάποιες ομάδες δεν είχαν εξελίξει αυτό το ιστίο.

## Ταξινόμηση
Οι **Σφηνακοδοντίδες** είναι στην πραγματικότητα παραφυλετική οικογένεια, καθώς αυτά τα ζώα αποτελούν το συνδετικό κρίκο που ενώνει τα πρωτόγονα συναψίδια με τα πρώτα θηριαψιδωτά. Ο κλάδος **[[Σφηνακοδόντια]]** χρησιμοποιείται για να προσδιορίσει την ομάδα που περιλαμβάνει τους σφηνακοδοντίδες και όλους τους απογόνους τους (μαζί με τα θηλαστικά), ενώ οι Σφηνακοδοντίδες είναι μόνο οι ειδικευμένοι πελυκόσαυροι, και όχι πιο πρωτόγονα μέλη όπως ο Απτόδους, η Παλαιοχαττέρια, ο Παντελόσαυρος και η Κουτλέρια. Ο κλάδος **Σφηνακοδοντείδεα** χρησιμοποιείται από τους Laurin και Reisz 1997 για να προσδιορίσει τον πιο πρόσφατο πρόγονο των Σφηνακοδοντίδων και των Θηριαψιδωτών και όλους τους απογόνους τους, και καθορίζεται από ένα συγκεκριμένο χαρακτηριστικό του κρανίου.
 
## Παραπομπές
* Carroll, R. L. (1988), *Vertebrate Paleontology and Evolution*, WH Freeman & Co.
* Colbert, E. H., (1969), *Evolution of the Vertebrates*, John Wiley & Sons Inc (2nd ed.)
* Laurin, M. and Reisz, R. R., 1997, Autapomorphies of the main clades of synapsids  
* Reisz, R. R., 1986, *Handbuch der Paläoherpetologie – Encyclopedia of Paleoherpetology, Part 17A Pelycosauria*  Verlag Dr. Friedrich Pfeil, ISBN 3-89937-032-5 
* Romer, A. S., (1947, revised ed. 1966) Vertebrate Paleontology, University of Chicago Press, Chicago
* Romer, A. S. and Price, L. I., (1940), *Review of the Pelycosauria*, Geological Society of American Special Papers, No 28 

## Εξωτερικοί σύνδεσμοι
* Synapsida: Sphenacodontia
* Deuterostoma/Chordata/Synapsida/Pelycosauria/Sphenacodontidae.htm Sphenacodontidae - list of species

Κατηγορία:Συναψιδωτά
Κασεασαύρια

Τα **Κασεασαύρια** είναι ένας από τους δύο κύριους κλάδους των συναψιδωτών (ο άλλος είναι τα Ευπελυκοσαύρια). Είναι γνωστά μόνο από την πέρμια περίοδο και περιλαμβάνουν δύο τελείως διαφορετικές οικογένειες, τις μικρές εντομοφάγες ή σαρκοφάγες Εοθυρίδες και τις μεγάλες φυτοφάγες Κασείδες, όπως ο Κοτυλόρυγχος.

Αυτές οι δύο ομάδες μοιράζονται κάποια ειδικευμένα χαρακτηριστικά  που αφορούν την μορφολογία της μύτης και τα εξωτερικά ρουθούνια και είναι πιθανό ότι το τελευταίο εξελίχθηκε από το πρώτο.

## Παραπομπές
* Reisz, R. R., 1986, *Handbuch der Paläoherpetologie – Encyclopedia of Paleoherpetology, Part 17A Pelycosauria* Verlag Dr. Friedrich Pfeil, ISBN 3-89937-032-5 
* Laurin, M. and Reisz, R. R., 1997, Autapomorphies of the main clades of synapsids  

## Εξωτερικοί σύνδεσμοι
* Palaeos Vertebrates 390.100 Synapsida

Κατηγορία:Συναψιδωτά
Κοτυλόρυγχος

Ο ***Κοτυλόρυγχος*** ήταν ένα μεγάλο θηλαστικόμορφο ερπετό (ή πιο σωστά συναψιδωτό) που έζησε στο νότιο μέρος αυτού που σήμερα είναι η Βόρεια Αμερική στην αρχή και το μέσο της πέρμιας περιόδου, πριν 265 εκατομμύρια χρόνια. Ο *κοτυλόρυνχος* είναι ένα από τα πιο γνωστά συναψίδια της οικογένειας κασείδες, που στην τάξη των πελυκοσαύριων. Οι κοτυλόσαυροι ήταν οι μεγαλύτεροι πελυκόσαυροι και χερσαία φυτοφάγα όταν ζούσαν με μήκος μέχρι 6 μέτρα και βάρος 2 τόνους, και χάρις στο μέγεθός τους δεν φοβόντουσαν κανένα σαρκοφάγο. Είχε δυσανάλογα μικρό κεφάλι και σχήμα βαρελιού.

## Εικόνες

 Image:Cotylorhynchus romeri.jpg|Απολίθωμα Κοτυλόρυγχου
 Image:Cotylorhynchus scale.png|Σε σύγκριση με άνθρωπο


## Παραπομπές
* Stovall, JW et al. The Postcranial Skeleton of the Giant Permian Pelycosaur 
::Cotylorhynchus romeri.

## Πηγές
* http://fossils.valdosta.edu/fossil_pages/fossils_per/t7.html 
* https://web.archive.org/web/20080103044907/http://www.palaeos.com/Paleozoic/Permian/Kungurian.htm 
* http://www.tolweb.org/accessory/Phylogeny_and_Classification_of_Amniotes?acc_id=462

Κατηγορία:Συναψιδωτά
Τριβή

Η **Τριβή** είναι δύναμη αντίστασης που εκδηλώνεται ενάντια σε οποιαδήποτε μετακίνηση μερών αυτού του σώματος ή στην σχετική κίνηση δύο σωμάτων που οι επιφάνειές τους εφάπτονται. Στη πρώτη περίπτωση εκδηλώνεται εσωτερική τριβή, στη δεύτερη (μεταξύ σωμάτων) εξωτερική τριβή. Η δύναμη τριβής διακρίνεται σε στατική τριβή όταν τα σώματα ισορροπούν και σε τριβή ολίσθησης όταν τα σώματα κινούνται και βρίσκονται σε επαφή οι μεταξύ τους επιφάνειες. Η δύναμη της τριβής οφείλεται σε ηλεκτροστατικές δυνάμεις ανάμεσα στα μόρια των δύο επιφανειών, είναι ευθέως ανάλογη με την κάθετη δύναμη Ν την οποία ασκεί το υποστήριγμα στο σώμα κάθετα στην επιφάνεια επαφής, ίση και αντίθετη με το βάρος W του σώματος και ανεξάρτητη από το εμβαδό της επιφάνεια επαφής. 

## Στατική τριβή
250px|right|thumb|Η δύναμη της τριβής
Η στατική τριβή είναι η δύναμη που εμποδίζει ένα σώμα να κινηθεί όσο ακόμα το σώμα ισορροπεί. Το μέτρο της είναι ίσο με το μέτρο της εφαρμοζόμενης δύναμης που τείνει να κινήσει το σώμα και μπορεί να πάρει τιμές από μηδέν Νιούτον μέχρι μία μέγιστη τιμή που ισούται με **μ<sub>s</sub>·F<sub>N,</sub>** όπου **μ<sub>s</sub>** είναι ένα αδιάστατο μέγεθος που ονομάζεται συντελεστής στατικής τριβής και εξαρτάται από το πόσο τραχιά είναι μία επιφάνεια. Ο συντελεστής τριβής υπολογίζεται πειραματικά. **F<sub>N</sub>** είναι η δύναμη που αναπτύσσεται ανάμεσα στα σώματα που εφάπτονται. Όταν η εξωτερική δύναμη ξεπεράσει την παραπάνω τιμή τότε το σώμα αρχίζει να ολισθαίνει και πλέον ασκείται σε αυτό τριβή ολίσθησης. Η τριβή ολίσθησης είναι λίγο μικρότερη από το μέγιστο της στατικής τριβής γιατί όταν το σώμα αποκτήσει ταχύτητα οι δυνάμεις τριβής ελαττώνονται ελαφρά. 
Η γενική σχέση της στατικής τριβής είναι η:  
:\mathbf{F_f} \leq \mu_s F_\mathrm{N}

## Τριβή ολίσθησης
Η τριβή ολίσθησης είναι η δύναμη που αντιστέκεται στην σχετική κίνηση των σωμάτων που εφάπτονται και βρίσκονται σε κίνηση. Λέγεται επίσης και κινητική τριβή.  Η φορά της τριβής ολίσθησης είναι πάντα αντίθετη προς την κατεύθυνση της κίνησης των εφαπτόμενων επιφανειών και μέτρο που δίνεται από την παρακάτω σχέση:
:\mathbf{F_\kappa} = \mu_K F_\mathrm{N}
Όπου μκ ο συντελεστής τριβής ολίσθησης, σε αντιστοιχία με τον συντελεστή στατικής τριβής. Για όλες τις επιφάνειες με εξαίρεση τις πολύ λείες είναι ελαφρά μικρότερος από τον συντελεστή στατικής τριβής.
Ο τύπος αυτός δεν ισχύει για την στατική τριβή, παρά μόνο όταν η στατική τριβή είναι οριακή, δηλαδή το σώμα είναι έτοιμο να κυλήσει.

## Συντελεστές τριβής χαρακτηριστικών επιφανειών

## Πηγές

* *Physics - Raymond A. Serway, τόμος Ι*
* *Φυσική Α' Λυκείου σελ. 181 ενότητα τριβή*

Κατηγορία:Κλασική μηχανική
Κατηγορία:Φαινόμενα
Γωνιακή ταχύτητα

Η **γωνιακή ταχύτητα** είναι ψευδοδιανυσματικό φυσικό μέγεθος, που εκφράζει το πόσο γρήγορα μεταβάλλεται ο προσανατολισμός ενός σώματος που κινείται ως προς ένα σημείο. Ισούται με τον ρυθμό μεταβολής του τόξου που διαγράφει το σώμα και μετράται σε ακτίνια ανά δευτερόλεπτα (rad/sec). Συμβολίζεται διεθνώς με το ελληνικό γράμμα \omega και μαθηματικώς εκφράζεται από τη σχέση:

230px|left|thumb|Το διάνυσμα της γωνιακής ταχύτητας σε αριστερόστροφη τροχιά
:\omega = \frac{d\theta}{dt}

Όπου dθ η μεταβολή της γωνίας που αντιστοιχεί στο διαγραφόμενο τόξο.

Η διεύθυνση του διανύσματος της γωνιακής ταχύτητας είναι κάθετη στο επίπεδο της τροχιάς της κίνησης και εμπειρικά η φορά του ακολουθεί τον κανόνα του δεξιού χεριού, δηλαδή για αριστερόστροφη κίνηση η φορά του διανύσματος είναι προς τα πάνω και για δεξιόστροφη κίνηση προς τα κάτω. Εναλλακτικά η φορά της γωνιακής ταχύτητας είναι η φορά του παρακάτω εξωτερικού γινομένου:
:\boldsymbol\omega=\frac{\mathbf{r}\times\mathbf{v}}{|\mathrm{\mathbf{r}}|^2}

Η σχέση που συνδέει γραμμική και γωνιακή ταχύτητα είναι η:

:\vec v  = \vec \omega   \times \vec r

Η μονάδα της γωνιακής ταχύτητας προκύπτει από τον ορισμό της ως rad/s και οι φυσικές της διαστάσεις είναι s^{-1}. Επειδή χρησιμοποιείται το ίδιο σύμβολο για την κυκλική συχνότητα φαινομένων, συχνά γίνεται σύγχυση μεταξύ των μονάδων και των διαστάσεων. Η μονάδα s^{-1} αποδίδεται στην κυκλική συχνότητα. Χρησιμοποιούμε το ίδιο σύμβολο επειδή για την κυκλική κίνηση η γωνιακή ταχύτητα είναι η κυκλική συχνότητα του περιοδικού φαινομένου της περιστροφής.

## Πηγές
* *Physics - Raymond A. Serway, τόμος Ι*
* *Φυσική θετικής και τεχνολογικής κατεύθυνσης Γ΄ λυκείου, ΟΕΔΒ σελ. [http://www.pi-schools.gr/download/lessons/physics/lykeio/physics-c-thet-texn/Talantwseis.zip 8]*

## Εξωτερικοί σύνδεσμοι

Κατηγορία:Κλασική μηχανική
Κατηγορία:Κινηματικές ιδιότητες
Κατηγορία:Τανυστές
Γωνιακή επιτάχυνση

**Γωνιακή επιτάχυνση** ονομάζουμε τον ρυθμό μεταβολής της γωνιακής ταχύτητας ενός σώματος. Μετράται σε ακτίνια ανά δευτερόλεπτα στο τετράγωνο (Για το S.I. η μονάδα rad/s^2 έχει τις ίδιες φυσικές διαστάσεις με την m s^{-2}). Συμβολίζεται διεθνώς με το ελληνικό γράμμα \alpha.

## Μαθηματικός Ορισμός

Μαθηματικά, η γωνιακή επιτάχυνση ορίζεται ως:

:{\alpha} = \frac{d{\omega}}{dt} = \frac{d^2{\theta}}{dt^2},

όπου dθ η μεταβολή της γωνίας που αντιστοιχεί στο διαγραφόμενο τόξο και d\omega η μεταβολή της γωνιακής ταχύτητας. Η γωνιακή επιτάχυνση έχει λοιπόν τη φυσική σημασία του ρυθμού μεταβολής της γωνιακής ταχύτητας.

### Εφαπτομενική και Κεντρομόλος επιτάχυνση
Συχνά γίνεται σύγχυση μεταξύ εφαπτομενικής και κεντρομόλου επιτάχυνσης. Περιγράφοντας ένα σύστημα σε δύο διαστάσεις όχι με καρτεσιανές αλλά με πολικές συντεταγμένες, η θέση ενός σημείου καθορίζεται από την απόσταση r από την αρχή και την γωνία \theta σε σχέση με την διεύθυνση αναφοράς. Έτσι, η ταχύτητα ενός κινητού περιγράφεται από δύο συνιστώσες, μία κατά την διεύθυνση αύξησης της ακτίνας και μία κατά την διεύθυνση αύξησης της γωνίας:

\mathbf{v}(t) = \frac{d}{dt}r(t,\theta)\mathbf{e}_r + r(t,\theta)\frac{d}{dt}\theta(t)\mathbf{e}_\theta 

όπου είναι: \frac{d}{dt}\theta(t) = \omega(t)

Η επιτάχυνση, ως χρονική παράγωγος της ταχύτητας γίνεται:

 \mathbf{a}(t) = \frac{d^2}{dt^2}r(t,\theta)\mathbf{e}_r + \frac{d}{dt}r(t,\theta)\frac{d}{dt}\theta(t)\mathbf{e}_\theta + r(t,\theta)\frac{d^2}{dt^2}\theta(t)\mathbf{e}_\theta 

Για την κυκλική κίνηση, η ακτίνα r είναι σταθερή οπότε η παραπάνω γίνεται:

 \alpha_t(t) = r(t,\theta)\frac{d^2}{dt^2}\theta(t)\mathbf{e}_\theta \,\Rightarrow\, \alpha_t(t) = r(t,\theta)\frac{d}{dt}\omega(t) 

ενώ ο πρώτος όρος αναφέρεται στην επιτάχυνση που διατηρεί την ακτίνα σταθερή:

 \alpha_k = \frac{d^2}{dt^2}r(t,\theta) 

η οποία είναι η κεντρομόλος επιτάχυνση και δεν γράφεται ως διάνυσμα επειδή δεχόμαστε πως έχει πάντα κατεύθυνση προς το κέντρο της κυκλικής τροχιάς. Για ομαλή κυκλική κίνηση είναι d\theta/dt = \omega \,\Rightarrow\, \theta(t) = \omega{t} + \theta_0, από την οποία προκύπτει η σχέση για την κεντομόλο επιτάχυνση:

\alpha_k = r\omega^2 = v^2/r 

## Πηγές
* *Physics - Raymond A. Serway, τόμος Ι*
* *Φυσική θετικής και τεχνολογικής κατεύθυνσης Α΄ λυκείου, ΟΕΔΒ*

Κατηγορία:Κλασική μηχανική
Κατηγορία:Κινηματικές ιδιότητες
Κατηγορία:Επιτάχυνση
Κατηγορία:Περιστροφή
Şalom

Η **Şalom** (Εβραϊκά: "**שָׁלוֹם**" "Σαλόμ", Ελληνικά: "Ειρήνη") είναι εβδομαδιαία Τουρκική εφημερίδα που εκδίδεται στην Κωνσταντινούπολη στα Τουρκικά και στα (μία σελίδα) Λαντίνο. Ιδρύθηκε στις 29 Οκτωβρίου 1947 από τον δημοσιογράφο Αβραμ Λεόν (Avram Leyon). Έχει την έδρα της στην Κωνσταντινούπολη. Διευθυντής είναι ο Γιάκούμπ Βαρόκας (Yakup Barokas) και εκδότης ο Ίβο Μόλινaς (İvo Molinas). Βγαίνει κάθε Τετάρτη. Από το 2005 η κυκλοφορία της κυμαίνεται γύρω στα 5.000 φύλλα. 

## Εξωτερικοί σύνδεσμοι
* Η Şalom στο Διαδίκτυο 
* Η Şalom στο Διαδίκτυο 

Κατηγορία:Εφημερίδες με τόπο έκδοσης την Κωνσταντινούπολη
Κατηγορία:Εφημερίδες στην τουρκική γλώσσα
Κατηγορία:Εφημερίδες στην ισπανοεβραϊκή γλώσσα
Βαρέλα (αποσαφήνιση)

Το όνομα **Βαρέλα** μπορεί να αναφέρεται μεταξύ άλλων στους:

*Χουάν Κάρλος Βαρέλα : Αντιπρόεδρος του Παναμά.
*Χοσέ Ενρίκε Βαρέλα : Στρατιωτικός και πολιτικός της Ισπανίας.
*Σεβερίνο Βαρέλα : Ουρουγουανός Ποδοσφαιριστής.

Κατηγορία:Επώνυμα
Οικία Κόντογλου

Η **Οικία Κόντογλου**, όπου έζησε ο ζωγράφος, αγιογράφος και συγγραφέας από το Αϊβαλί της Μ. Ασίας Φώτης Κόντογλου (1896 - 1965), βρίσκεται στον παλαιό αθηναϊκό οικισμό του Κυπριάδου, επί της οδού Βιζυηνού αριθ. 16. Το σπίτι του Κόντογλου κτίστηκε σε σχέδια του αρχιτέκτονα Κίμωνα Λάσκαρη στα 1931 - 1932.

Ο Κόντογλου, προσηλωμένος στα ιδεώδη της βυζαντινολαϊκής τέχνης, στολίζει, με την τεχνική της νωπογραφίας (fresco) και μεταβυζαντινή διάταξη, το μπροστινό δωμάτιο του σπιτιού του με τοιχογραφίες, καμωμένες με το χέρι του και με τη βοήθεια του Γιάννη Τσαρούχη και του Νίκου Εγγονόπουλου, που ήταν μαθητές του εκείνο τον καιρό. Σήμερα, το έργο αυτό έχει αποτοιχιστεί και βρίσκεται στην Εθνική Πινακοθήκη. Σ' ένα άλλο τοίχο του σπιτιού ξεχωρίζει η μεγάλη σύνθεση με τους πρόσφυγες, ένα είδος σαράντα μαρτύρων που περιμένουν τον κατακλυσμό, έργο που συμβολίζει τα πάθη των Ελλήνων.

Το 1940, χρόνια της Κατοχής, ο Κόντογλου αναγκάζεται να πουλήσει το σπίτι του για λίγο λάδι κι ένα σακί αλεύρι. Ο νέος ιδιοκτήτης κάλυψε τις νωπογραφίες με ασβέστη. Τα επόμενα χρόνια, ο Κόντογλου μετακομίζει διαρκώς.

Το σεμνό και ασκητικό κτίριο, εργαστήριο και συνάμα κατοικία, σώζεται μέχρι σήμερα.  Στην περιοχή του Κυπριάδου, όπου ζούσε ο Κόντογλου, είχαν εγκαταστήσει τα εργαστήριά τους κι άλλοι ζωγράφοι της προοδευτικής Γενιάς του '30. Ανάμεσά τους ο Σπύρος Παπαλουκάς (με τον οποίο ο Κόντογλου είχε συγκατοικήσει στην Κολοκυνθού), ο Ουμβέρτος Αργυρός, ο Γιάννης Σπυρόπουλος, ο Γιώργος Βακαλό κ. ά. Εκεί έζησε και ο αρχιτέκτονας Δημήτρης Πικιώνης, με τον οποίο ο Κόντογλου είχε αναπτύξει μεγάλη φιλία.

Ως αγιογράφος ο Κόντογλου, "φανατικός κήρυκας στην επιστροφή στη βυζαντινή παράδοση", εικονογράφησε κατά τη βυζαντινή τεχνοτροπία γειτονικές με το σπίτι του εκκλησίες, όπως την Εκκλησία του Αγίου Λουκά στην οδό Πατησίων και τη βυζαντινή Ομορφοκκλησιά στο Γαλάτσι, κοντά στα προσφυγικά σπίτια του Περισσού.

Σήμερα, το σπίτι που έζησε ο Κόντογλου, με επιμέλεια της κόρης του Δέσπως Κόντογλου - Μαρτίνου, έχει μετατραπεί σε επισκέψιμο μουσείο. Στην είσοδό του υπάρχει εντοιχισμένη φαγεντιανή πλάκα με την επιγραφή: "Εδώ έζησε και εργάσθηκε ο Φώτης Κόντογλου από Αϊβαλί της Μ. Ασίας".

Στο προαύλιο της γειτονικής Εκκλησίας της Κοιμήσεως της Θεοτόκου, Κυπριάδου, έχει τοποθετηθεί μια μπρούτζινη προτομή του Φώτη Κόντογλου, φιλοτεχνημένη από το γλύπτη Μιχάλη Ζερβό.

## Πηγές
* Αγάπη Καρακατσάνη: "Φώτης Κόντογλου" και "Η κοσμική ζωγραφική του Κόντογλου". Ράλλη Κοψίδη: " Ένας αντριωμένος της τέχνης" στο "Οι Έλληνες Ζωγράφοι 20ος αιώνας", τόμ. 2ος, Εκδ. οίκος "ΜΕΛΙΣΣΑ", Αθήνα, 1976.
* Εφημ. Η ΚΑΘΗΜΕΡΙΝΗ, περ. "ΕΠΤΑ ΗΜΕΡΕΣ", Μάνου Μπίρη: "Η κηπούπολη Κυπριάδη", 28 Μαρτίου 1999.

Κοντογλου
Κοντογλου
Ιπτάμενος δίσκος

Ο όρος **ιπτάμενος δίσκος** μπορεί να αναφέρεται σε:
* ένα ΑΤΙΑ (Αγνώστης Ταυτότητας Ιπτάμενο Αντικείμενο)
* ένα Frisbee, εμπορικό σήμα της Wham-O
Κάθριν Άστον

-->
}}
[μικρογραφία|δεξιά|Η Βαρόνη Άστον με την Υπουργό Εξωτερικών των Ηνωμένων Πολιτειών, [Χίλαρι Κλίντον]]
Η **Κάθριν Άστον** (*Catherine Margaret Ashton*, 20 Μαρτίου 1956) είναι Βρετανίδα πολιτικός,ενώ ήταν εκπρόσωπος της Ευρωπαϊκής Ένωσης για θέματα εξωτερικής πολιτικής και ασφάλειας από το 2009, όταν τέθηκε σε ισχύ η Συνθήκη της Λισαβόνας. και επίτροπος για θέματα εμπορίου και από το 1999 μέλος της Βουλής των Λόρδων. Είναι μέλος του Εργατικού Κόμματος.

## Προσωπική ζωή και σπουδές
[αριστερά|μικρογραφία|Η Άστον με τον [Δημήτρης Δρούτσας|Δημήτρη Δρούτσα το 2010]]
Γεννήθηκε στο Απόλαντ του Λανκασάιρ , στις 20 Μαρτίου του 1956. Σπούδασε Οικονομικά στο κολέγιο του Μπέντφορντ, στο Λονδίνο και απέκτησε μπάτσελορ (BSc) στην κοινωνιολογία το 1977. Είναι παντρεμένη με τον Πίτερ Κέλνερ από το 1988 και έχουν έναν γιο και μία κόρη , καθώς επίσης και τρία ακόμα θετά παιδιά.

## Διορισμός στην ΕΕ
Η Άστον έγινε μέλος της Βουλής των Λόρδων το 1999 ως Βαρόνη Άστον της Απόλαντ. To 2007 διορίστηκε επικεφαλής της Βουλής των Λόρδων από τον πρωθυπουργό Γκόρντον Μπράουν και υπό το αξίωμα αυτό προώθησε τη Συνθήκη της Λισαβόνας. Διορίστηκε στο αξίωμά της στην ΕΕ κατά τη σύνοδο κορυφής των 27 ηγετών του Ευρωπαϊκού Συμβουλίου στις Βρυξέλλες, στις 19 Νοεμβρίου του 2009 και ανέλαβε καθήκοντα την 1η Δεκεμβρίου 2009. Επίσης, πρόεδρος του Συμβουλίου διορίστηκε ο Βέλγος πρωθυπουργός, Χέρμαν βαν Ρομπουί. Η Άστον ορίστηκε παράλληλα αντιπρόεδρος του Ευρωπαϊκού Συμβουλίου.

## Δείτε επίσης
* Βουλή των Λόρδων
* Επιτροπή Γιούνκερ

## Παραπομπές


[μικρογραφία|αριστερά|145px|[:ru:Орден Святого Михаила и Святого Георгия|Έμβλημα του '''GCMG''']]

## Εξωτερικοί σύνδεσμοι

* Βιογραφία από το Τμήμα Συνταγματικών Θεμάτων
* Announcement of her introduction at the House of Lords, 10 Οκτωβρίου 1999
* Προφίλ
* BBC News (19-11-2009): Προφίλ της Κάθι Άστον

Κατηγορία:Άγγλοι πολιτικοί
Αλέξης Βιλαέτης

Ο **Αλέξης Βιλαέτης** ήταν Έλληνας πολιτικός.
## Βιογραφικά στοιχεία
Γεννήθηκε στον Πύργο Ηλείας και μέλος της πολιτικής οικογένειας Βιλάετη. Ήταν αδερφός του Λύσανδρου Βιλαέτη. Εξελέγη βουλευτής Ηλείας στις εκλογές του 1862 και επανεξελέγη σε αυτές του 1865.
## Πηγές


 

Βιλαετης
Αλεξης
Γιόζο Κριζάνοβιτς

Ο **Γιόζο Κριζάνοβιτς** (Jozo Križanović, 28 Ιουλίου 1944 – 2 Δεκεμβρίου 2009) ήταν Κροάτης πολιτικός από τη Βοσνία και Ερζεγοβίνη. Υπήρξε επικεφαλής της προεδρίας από το Μάρτιο του 2001 ως τις 5 Οκτωβρίου του 2002.

## Βιογραφία
Το Μάρτιο του 2001 Κριζάνοβιτς αντικατέστησε τον Άντε Γιέλαβιτς (Ante Jelavić) ως τον Κροάτη εκπρόσωπο του προεδρείου της Βοσνίας και Ερζεγοβίνης. Ο Γιέλαβιτς απομακρύνθηκε από τη θέση του έπειτα από απόφαση του ύπατου εκπροσώπου για τη Βοσνία και Ερζεγοβίνη, Βόλφγκανγκ Πέτριτς.

Τον Ιούνιο του 2001 ανέλαβε την προεδρία και παρέμεινε ως το Φεβρουάριο του επόμενου χρόνου. Η θητεία του τερματίστηκε έπειτα από τη διεξαγωγή των εκλογών του 2002 στη Βοσνία. Ο Ντράγκαν Κόβιτς εξελέγη ως αντικαταστάτης του.

Πέθανε στο Ζάγκρεμπ από μετεγχειρητικές επιπλοκές στις 2 Δεκεμβρίου 2009.

## Παραπομπές


Κατηγορία:Πρόεδροι της Βοσνίας και Ερζεγοβίνης
Κατηγορία:Κροατοβόσνιοι
Ανάγκη (αποσαφήνιση)

Η λέξη - όρος **ανάγκη** μπορεί ν΄ αναφέρεται:

*Στην Ανάγκη: ορφική θεότητα της Ελληνικής Μυθολογίας.
*Στην Ανάγκη: φιλοσοφική έννοια, γενικότερα.
*Στην Ανάγκη: ως κοινωνική έννοια.
*Στην Ανάγκη: Δορυφόρος του πλανήτη Δία.
*Στην Ανάγκη: Χρήσεις σε ελληνικές δημώδεις εκφράσεις.
*Στο ουσιαστικό 

Επίσης μπορεί ν΄ αναφέρεται σε
*Δίκαιο Ανάγκης
*Κατάσταση ανάγκης
The Mall Athens

To **Mall Athens** είναι ένα από τα μεγαλύτερα  εμπορικά κέντρα της Ελλάδας. Βρίσκεται στην Αττική οδό στο ύψος του σταθμού Νερατζιώτισσας, στο Μαρούσι. Επίσης είναι ένα από τα μεγαλύτερα εμπορικά κέντρα στην νοτιοανατολική Ευρώπη. Ξεκίνησε την λειτουργία του στις 25 Νοεμβρίου του 2005 και περιλαμβάνει περίπου 200 εμπορικά καταστήματα και χώρους διασκέδασης. Δέχεται σε ετήσια βάση περισσότερους από 1.000.000 επισκέπτες. Στο Mall πραγματοποιούνται συχνά καλλιτεχνικές και πολιτιστικές εκδηλώσεις, συνήθως εκτός ωραρίου λειτουργίας των καταστημάτων. Διαθέτει τριώροφο  χώρο στάθμευσης.

Η κατασκευή του Mall χαρακτηρίστηκε σκάνδαλο από μεγάλο μέρος του ελληνικού τύπου.

## Δείτε Επίσης
*Mediterranean Cosmos

## Αναφορές


## Εξωτερικοί Σύνδεσμοι
* The Mall Athens
* Facthemall

Κατηγορία:Εμπορικά κέντρα στην Αθήνα
Ισίδωρος ο Μιλήσιος

Ο **Ισίδωρος ο Μιλήσιος** (Μίλητος, 442 μ.Χ. - 537 μ.Χ.) ήταν Έλληνας Μικρασιάτης μαθηματικός, μηχανικός και αρχιτέκτονας. Ως βασικός συνεργάτης του Ανθεμίου από τις Τράλλεις, συμμετείχε στην ανοικοδόμηση του ναού της Αγίας Σοφίας στην Κωνσταντινούπολη, έχοντας μεγάλη συμβολή στην εκπόνηση και υλοποίηση των αρχιτεκτονικών σχεδίων. Πιθανότατα, συμμετείχε στην κατασκευή και άλλων έργων επί αυτοκράτορος Ιουστινιανού Α', όπως και στην επίβλεψη αντιπλημμυρικών και οχυρωματικών έργων.

Σημαντική ήταν η συμβολή του στα μαθηματικά, κυρίως μέσα από τη διάδοση κειμένων του Ευκλείδη και του Αρχιμήδη. Σε αυτόν οφείλεται η συλλογή και η διάδοση των σχολίων του Ευτόχιου πάνω σε έργα του Αρχιμήδη και του Απολλώνιου. Δημιούργησε μια αξιόλογη συλλογή με έργα του Αρχιμήδη, η οποία ολοκληρώθηκε κατά τον 9ο αι. από τον Λέοντα. Συνέθεσε επίσης σύγγραμμα που διαπραγματευόταν το έργο του Ήρωνα *Περί καμαρικών*. Ο ίδιος ήταν δάσκαλος των μαθηματικών, αλλά και ιδρυτής σχολής μηχανικών. Σύμφωνα με τον Ευτόχιο, ο Ισίδωρος ήταν επίσης εφευρέτης οργάνου, σε μορφή διαβήτη, για τη χάραξη παραβολών.
## Παραπομπές


Κατηγορία:Έλληνες μαθηματικοί
Κατηγορία:Βυζαντινοί αρχιτέκτονες
Κατηγορία:Μίλητος
Κατηγορία:Βυζαντινοί Μικρασιάτες
Κατηγορία:Βυζαντινοί του 6ου αιώνα
Κατηγορία:Βυζαντινοί του 5ου αιώνα
Κατηγορία:Μικρασιατικός Ελληνισμός
Υπέροχο Τίποτα

Το ***Υπέροχο Τίποτα*** είναι μουσικό άλμπουμ των  Γιάννη Αγγελάκα και Γιώργου Καρρά. Ηχογραφήθηκε τον Απρίλιο τον 1993 στη Θεσσαλονίκη και είναι πειραματική μουσική του Γιώργου Καρρά σε στίχους του Γιάννη Αγγελάκα. Στην ηχογράφηση συμμετέχουν ο Γιώργος Χριστιανάκης (πλήκτρα, πιάνο, κρουστά) ο οποίος έκανε και την παραγωγή, ο Ηρακλής Βαβάτσικας (ακορντεόν, μπαντονεόν), ο Μπάμπης Παπαδόπουλος (κιθάρα), ο Γιώργος Τόλιος (τύμπανα), ο Ευγένιος Πολίτης (κοντραμπάσο), Απόστολος Χανδράκης (τσέλο), και ο Δημήτρης Χανδράκης (βιολί). Κυκλοφόρησε σε βινύλιο και αργότερα, όταν κυκλοφόρησε σε CD, προστέθηκαν τέσσερα μουσικά κομμάτια από την μουσική που έγραψαν οι Τρύπες για την ταινία *[[Η εποχή των δολοφόνων]]* του Νίκου Γραμματικού. Το κομμάτι *Μια Εποχή στην Κόλαση* είναι μελοποίηση του ομώνυμου ποιήματος του Γάλλου ποιητή Αρθούρου Ρεμπώ και το *Σημαίνοντας θάνατο* του Αγγλο-Αμερικάνου ποιητή T.S. Eliot. 

## Κομμάτια

Κατηγορία:Ελληνική δισκογραφία
Ντόρις Λόιτχαρτ

Η **Ντόρις Λόιτχαρτ** (*Doris Leuthard*, 10 Απριλίου 1963) είναι Ελβετίδα πολιτικός και δικηγόρος, Πρόεδρος της Ελβετικής Συνομοσπονδίας από την 1η Ιανουαρίου 2017. Υπηρέτησε ως αντιπρόεδρος το 2016 και ως πρόεδρος της Ελβετικής Συνομοσπονδίας για το 2010. Είναι γερμανόφωνη και ανήκει στο Χριστιανοδημοκρατικό Λαϊκό Κόμμα.

## Καριέρα
Γεννήθηκε στο καντόνι Ααργκάου στις 10 Απριλίου 1963. Έγινε μέλος του Ελβετικού Ομοσπονδιακού Συμβουλίου την 1η Αυγούστου 2006 και έγινε επικεφαλής του Τομέα της Ομοσπονδίας επί Οικονομικών Θεμάτων. Το 2008 εξελέγη αντιπρόεδρος της Συνομοσπονδίας για το έτος 2009. Στις 2 Δεκεμβρίου του 2009 εξελέγη με 158 ψήφους σε σύνολο 183 ψηφισάντων στο αξίωμα της Προέδρου της Ελβετικής Συνομοσπονδίας για το έτος 2010. .
Από το 1999 ως το 2006 ήταν μέλος του Ελβετικού Εθνικού Συμβουλίου. Την περίοδο από το 2004 ως το 2006 χρημάτισε πρόεδρος του Χριστιανοδημοκρατικού Λαϊκού Κόμματος (CVP/PDC).

Έπειτα από την παραίτηση του Ζοζέφ Ντάις από το Ελβετικό Ομοσπονδιακό Συμβούλιο, η Λόιτχαρτ εξελέγη αντικαταστάτριά του, στις 14 Ιουνίου 2006 με 133 σε σύνολο 234 έγκυρων ψηφοδελτίων και έγινε το 109ο μέλος (και η πέμπτη γυναίκα) του Ομοσπονδιακού Συμβουλίου. 

Την 1η Ιανουαρίου 2017 ανέλαβε Πρόεδρος της Ελβετικής Συνομοσπονδίας για 12 μήνες.
## Παραπομπές


## Εξωτερικοί σύνδεσμοι
* 
* Προφίλ της πολιτικού

Κατηγορία:Πρόεδροι της Ελβετικής Συνομοσπονδίας
Κατηγορία:Ηγέτες εν ενεργεία
Στόουκ Σίτι

Η **Στόουκ Σίτι** (αγγλικά: *Stoke City*) είναι ποδοσφαιρικός σύλλογος με έδρα την πόλη Στόουκ ον Τρεντ στην Αγγλία. Έχοντας ιδρυθεί το 1863 αποτελεί έναν από τους αρχαιότερους συλλόγους που έχουν αγωνιστεί στην Πρέμιερ Λιγκ, ενώ θεωρείται το δεύτερο παλαιότερο ποδοσφαιρικό σωματείο στον κόσμο μετά τη Νοτς Κάουντι. Υπήρξε επίσης ένα από τα ιδρυτικά μέλη της Φούτμπολ Λιγκ.

Έδρα του συλλόγου είναι το Στάδιο Μπριτάνια χωρητικότητας 28.000 ατόμων. Τα εγκαίνιά του πραγματοποιήθηκαν το 1997. Παλαιότερα η Στόουκ Σίτι αγωνιζόταν στο Βικτώρια Γκράουντ, που αποτέλεσε την έδρα της ομάδας από το 1878 (ένα ρεκόρ 119 χρόνων που μοιράζεται με την Γουλβς). Ψευδώνυμο των αθλητών της ομάδας είναι «οι Αγγειοπλάστες» (*The Potters*), εξαιτίας μιας μεγάλης σχετικής βιομηχανίας που δραστηριοποιείται στην πόλη Στόουκ-ον-Τρεντ. Στα εντός έδρας παιχνίδια η φανέλα των παικτών διαθέτει κόκκινες και λευκές κάθετες ρίγες με λευκό σορτσάκι και κάλτσες.

Πριν την άνοδό της το 2008 η Στόουκ Σίτι δεν είχε συμμετάσχει στην κορυφαία κατηγορία της Αγγλίας από την περίοδο 1984-85, οπότε και υποβιβάστηκε με 17 βαθμούς, ρεκόρ χαμηλής βαθμολογίας για 21 έτη. Πρώτη σημαντική διάκριση του συλλόγου ήταν η συμμετοχή της στον τελικό του Λιγκ Καπ Αγγλίας το 1972, όπου και νίκησε την Τσέλσι με 2-1. Ο σύλλογος κατέκτησε δύο φορές το Φούτμπολ Λιγκ Τρόφι, πρώτα το 1992 και πιο πρόσφατα το 2000.

## Παραπομπές


## Εξωτερικοί σύνδεσμοι
* 
*Στατιστικά στο TransferMarkt

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1863
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1863
Μέτωπο

μικρογραφία|Μέτωπο άνδρα
Στην ανθρώπινη ανατομία, το **μέτωπο**, ή **κούτελο**, είναι περιοχή της κεφαλής στο κρανίο. Οι δύο πλευρές του μετώπου σημαδεύονται από την κροταφική κορυφογραμμή, προς τα πάνω οριοθετείται με το επάνω μέρος της κεφαλής, δηλαδή το σημείο φύτρωσης των μαλλιών και κάτω από τη σιαγόνα.

## Δομή
Το οστό του μετώπου είναι το πλακώδες τμήμα του μετωπιαίου οστού. 

Τα αισθητήρια νεύρα του μετώπου συνδέονται με τον οφθαλμικό κλάδο του νεύρου του τριδύμου και με το τραχηλικό πλέγμα και βρίσκονται μέσα στο υποδόριο λίπος. Ο οφθαλμικός κλάδος του νεύρου του τριδύμου, το υπερφυσικό νεύρο, διαιρείται στο τροχιακό χείλος σε δύο μέρη στο μέτωπο. 

Η παροχή αίματος στο μέτωπο γίνεται μέσω του αριστερού και δεξιού υπερκορενωτικού, υπερκροχαλικού και των πρόσθιων διακλαδώσεων της επιφανειακής κροταφικής αρτηρίας.

## Παραπομπές



Κατηγορία:Ανθρώπινη κεφαλή και λαιμός
Κατηγορία:Χαρακτηριστικά προσώπου
Τάλκα

Η **Τάλκα** (ισπανικά: Talca) είναι πόλη της Χιλής, 201.797 κατοίκων (2002) και πρωτεύουσα της περιφέρειας Μάουλε. Η πόλη είναι σημαντικό βιομηχανικό και εμπορικό κέντρο. 

Ιδρύθηκε το 1742 και υπέστη σημαντικές καταστροφές από σεισμούς το 1742, 1928 και το 2010. Το 1818 ο Χιλιανός επαναστάτης Μπερνάρδο Ο' Χίγκινς κήρυξε στην Τάλκα την ανεξαρτησία της Χιλής.

## Παραπομπές


## Πηγές
* Γεωγραφική Εγκυκλοπαίδεια: Νότια Αμερική, τόμος 4. Σκάι βιβλίο.

Κατηγορία:Πόλεις της Χιλής
Κατηγορία:Κοινότητες της Χιλής
Κοπιαπό

Το **Κοπιαπό** (ισπανικά: Copiapó) είναι πόλη της Χιλής και πρωτεύουσα της περιφέρειας Ατακάμα, με πληθυσμό 129.091 κατοίκους (2002). Βρίσκεται 800 χλμ. βόρεια της πρωτεύουσας Σαντιάγο. Η πόλη είναι χτισμένη στην κοιλάδα του ποταμού Κοπιατό, ο οποίος διασχίζει την πόλη. Το Κοπιατό περιτρυγυρίζεται από την έρημο Ατακάμα.

Η πόλη ιδρύθηκε το 1744. Πριν την προσάρτηση της Αντοφαγάστας και του Ικίκε κατά τον Πόλεμο του Ειρηνικού, ήταν η βορειότερη πόλη της Χιλής. Ιστορικά, η οικονομία του Κοπιαπό στηρίζονταν στα ορυχεία της περιοχής, καθώς συναντόνται πλούσια κοιτάσματα αργύρου, χαλκού, αλοτριχίτη και κοπιαπίτη.

## Παραπομπές


## Πηγές
* Γεωγραφική Εγκυκλοπαίδεια: Νότια Αμερική. Σκάι βιβλίο.

## Εξωτερικοί σύνδεσμοι
* 

Κατηγορία:Πόλεις της Χιλής
Κατηγορία:Κοινότητες της Χιλής
Κόμμα Ελλήνων Κυνηγών - Αλιέων

Το **Κόμμα Ελλήνων Κυνηγών - Αλιέων** (**Κ.Ε.Κ.Α.**) είναι ελληνικό πολιτικό κόμμα, το οποίο υπεραμύνεται των δικαιωμάτων των κυνηγών αλλά και των αλιέων. Ιδρύθηκε στις 6 Μαρτίου 1990 ως «Κόμμα Ελλήνων Κυνηγών» (Κ.Ε.Κ.) από τον Γιώργο Τσαγκανέλια, ο οποίος παρέμεινε στην προεδρία του κόμματος μέχρι τον θάνατό του τον Φεβρουάριο του 2021. Συμμετείχε για πρώτη φορά στις εκλογές της 8ης Απριλίου 1990 και τελευταία στις ευρωεκλογές του 2014. Το 2021, έπειτα από αδυναμία επανασύστασης του κόμματος στην προϋπάρχουσα μορφή του, αποφασίστηκε η ίδρυση νέου κόμματος με τίτλο «Κόμμα Ελλήνων Κυνηγών - Αλιέων» που θεωρείται άτυπη συνέχεια - μετεξέλιξη του Κ.Ε.Κ..

## Αποτελέσματα Εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Παναγιώτης Γ. Νόρδας

Ο **Παναγιώτης Νόρδας** (1908-1983) ήταν Έλληνας πολιτικός και διετέλεσε δήμαρχος Κορίνθου από το 1967 έως το 1974.  

## Βιογραφία
Γεννήθηκε στην Κόρινθο το 1908. Καταγόταν από μεγάλη αγροτική οικογένεια του Σοφικού Κορινθίας. 

Σπούδασε φαρμακευτική στο Εθνικό και Καποδιστριακό Πανεπιστήμιο Αθηνών. Υπηρέτησε κατά τη διάρκεια του Β΄Παγκοσμίου Πολέμου με το βαθμό του ανθυποφαρμακοποιού στο Α' Στρατιωτικό Νοσοκομείο, στη μονάδα παρασκευής φαρμάκων.

Επί κατοχής, στο σπίτι του κρύφτηκαν οι τότε εν ενεργεία αξιωματικοί Τσιπάς και Μακρίδης, ενώ φιλοξένησε και Άγγλους φυγάδες. Η βρετανική κυβέρνηση του έστειλε ευχαριστήρια επιστολή, την οποία όμως αργότερα, με τα γεγονότα της Κύπρου το 1956, επέστρεψε εκφράζοντας έτσι την αντίθεση του.

Λίγο πριν το ξέσπασμα του εμφυλίου, στις 8 Αυγούστου 1944, συνελήφθη και φυλακίσθηκε από αντάρτες του ΕΛΑΣ μαζί με άλλους εννιά, μεταξύ των οποίων ο Τ. Παπαδόπουλος, ο Β. Ειρήνης, ο Μ. Δουρδούμας και ο Κ. Αναγνωστόπουλος. Τα Δεκεμβριανά όμως άλλαξαν την κατάσταση και σώθηκε λίγο πριν την εκτέλεσή του.

Μετά το τέλος του πολέμου, το 1946, νυμφεύεται την οδοντίατρο Μαρία Μαυραγάνη και μαζί αποκτούν δύο παιδιά, τον Γεώργιο και την Στυλιανή. 

Με την εγκαθίδρυση της δικτατορίας, του έγινε πρόταση να αναλάβει Δήμαρχος, όμως εκείνος αρνήθηκε προτείνοντας πέντε άλλα πρόσωπα με εξίσου μεγάλο κύρος και εκτίμηση στην πόλη, μεταξύ των οποίων τους δικηγόρους Μιχαήλ και Ειρήνη, καθώς και τον Στ. Κακάκη.  Μετά από πολλές πιέσεις και προσωπική παρέμβαση του θείου του, Κωνσταντίνου Μανιαδάκη, ο Π. Νόρδας ορκίζεται δήμαρχος στις 4 Αυγούστου 1967.

Ο Παναγιώτης Νόρδας έχει συνδέσει το όνομα του με την κατασκευή μεγάλων έργων υδροδότησης από το Λουτράκι προς την Κόρινθο, την κατασκευή όλων των οδών εντός σχεδίου πόλεως του συνοικισμού, την ασφαλτοποίηση δρόμων και πλακόστρωση πεζοδρομίων, τον φωτισμό της πόλης και τέλος την αποπληρωμή όλων των δανείων του Δήμου. Παρέδωσε την δημαρχία μετά από την περάτωση μεγάλων έργων χωρίς κανένα χρέος.

Πέθανε στις 27 Αυγούστου 1983. Στην κηδεία του σύσσωμη η πόλη της Κορίνθου αποχαιρέτησε τον παλιό της Δήμαρχο αναγνωρίζοντας έτσι την συνεισφορά του στην πόλη.

## Παραπομπές


Κατηγορία:Δήμαρχοι Κορίνθου